stanford-oval/wikipedia huggingface dataset:
Margaret Mitchell
Elämäkerta > Kuolema

11. elokuuta 1949 Mitchell oli aviomiehensä John Marshin kanssa ylittämässä katua kun Mitchell joutui auton yliajamaksi Atlantassa. Hänet vietiin Grady Hospital -sairaalaan, missä hän oli viisi päivää aina kuolemaansa saakka. Mitchell kuoli 16. elokuuta 1949 48-vuotiaana. Hänet haudattiin perheen sukuhautaan Oaklandin hautausmaalle Atlantaan. Samaan hautaan on haudattu myös hänen vain kolmea vuotta myöhemmin 1952 sydänkohtaukseen kuollut aviomiehensä, John Marsh.
Tuotanto

Tuulen viemää oli Mitchellin ensimmäinen julkaistu teos. Se jäi myös ainoaksi Mitchellin teokseksi, joka julkaistiin hänen elinaikanaan. Tuulen viemää julkaistiin alun perin MacMillan Publishersin kustantamana 30. kesäkuuta vuonna 1936. Kirjasta tuli pian suosittu. Mitchell sai kirjastaan Pulitzer-palkinnon vuotta myöhemmin 1937. Vuonna 1939 kirjan pohjalta tehtiin samanniminen elokuva, joka voitti kahdeksan Oscar-palkintoa.
Mitchell ei eläessään julkaissut toista kirjaa. Hänen tekstejään on kuitenkin toimitettu julkaistaviksi jälkeenpäin. Paratiisisaari (1996) on Mitchellin 15-vuotiaana kirjoittama romanttinen tarina, jonka hän antoi ystävälleen Henry Love Angelille. Julkaisuun on sisällytetty ystävysten välistä kirjeenvaihtoa ja valokuvia. Before Scarlett (2000) sisältää Mitchellin lapsuudessaan ja nuoruudessaan kirjoittamia tarinoita, novelleja ja näytelmiä. Teokseen Letters From Margaret (2001) on koottu Mitchellin kirjeitä ystävilleen Edwin ja Mabel Granberrylle. Margaret Mitchell, Reporter (2002) on kokoelma kolumneja, joita Mitchell kirjoitti työskennellessään toimittajana.
Kirjallisuutta

Tapola, Päivi: Margaret Mitchellin Paratiisisaari. Teoksessa Äitini puutarhassa. Polkuja naiskirjallisuuteen.  Helsinki:  Kääntöpiiri, 2002.  ISBN 951-8989-61-3
Aiheesta muualla

The Margaret Mitchell House and Museum Web archive 2008 (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Italia  Israel  Belgia 2  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali 
Tieteilijät:  CiNii 
Taiteenala:  MusicBrainz 
Henkilöt:  Deutsche Biographie  DDB  Trove 
Muut:  Europeana  SNAC 2  IdRef 
Mitchellin hauta.
AATK-geeni

Seriini/treoniini-proteiinikinaasi LMTK1 on entsyymi, joka ihmisillä on koodattu AATK-geeniin.
AATK on geeni, joka indusoi apoptoosin aikana. Se koodaa proteiinia, jossa on tyrosiinikinaasidomeeniin N-terminaaliseen päähän ja proliini-pitoinen domeeni C-terminaaliseen päähän. AATK ilmentyminen saattaa olla välttämätön edellytys induktion kasvun pysähtymiseen ja / tai apoptoosin myeloidiin solujen esituotantovaiheessa.
Maunulan muumio

Maunulan muumio on vakiintunut kutsumanimeksi miehelle, jonka muumioitunut ruumis löytyi Helsingin Maunulassa sijaitsevasta kerrostaloasunnosta huhtikuussa 2000. Hän oli ollut vuoteellaan kuolleena kuusi vuotta. Muumioituminen on selitetty muun muassa kuivalla huoneilmalla ja hyvällä ilmanvaihdolla.
Käsittely julkisuudessa

Rikosylikomisario Kari Tolvanen luonnehti tapausta TV-uutisissa "eräänlaiseksi surulliseksi ennätykseksi".
Tapaus herätti paljon keskustelua siitä, voisiko yksinäisiä ja syrjäytyneitä ihmisiä jotenkin auttaa tai muuten toimia siten, että tällaista ei tapahtuisi. Sosiaalivirastoa muun muassa syytettiin siitä, että se oli vain maksanut hänen vuokransa eikä ollut selvittänyt tarkemmin hänen olosuhteitaan tai edes sitä, oliko hän ylipäänsä elossa. Toisaalta oltiin sitä mieltä, että viranomaiset eivät saa tarpeettomasti puuttua ihmisten yksityisyyteen. Tällaisia tapauksia on paljon kaupunkien kerrostaloissa, joissa ihmiset ovat joskus varsin vähän tekemisissä samassa talossa asuvien naapuriensa kanssa.
Samanlaista keskustelua käytiin myös kesällä 2006, kun Yleisradion toimittaja Ilpo Hakasalo oli löydetty asunnostaan puoli vuotta kuolemansa jälkeen.
Elämänvaiheet

Maunulan muumio oli vuonna 1938 Helsingissä syntynyt yksin elänyt mies. Helsingin Sanomien Kuukausiliitteessä 11/2000 kerrottiin hänen elämäntarinansa. Jutun aineisto oli kerätty pääasiassa viranomaisten rekistereistä sekä haastattelemalla hänen entistä aviopuolisoaan ja entisiä naisystäviään.
Mies oli vanhempiensa ainoa lapsi. Hän harrasti muun muassa partiota ja oli kovasti kiinnostunut autoista ja moottoripyöristä. Hänen elämänsä alkoi kuitenkin mennä sivuraiteelle jo kouluaikana, koska hänen koulumenestyksensä ei ollut kovin hyvä. Käden taitoja edellyttävissä kouluaineissa kuten veistossa hän menestyi, mutta esimerkiksi kielet ja matematiikka tuottivat vaikeuksia. Koulunkäynti jäi kesken luokalle jäämisten vuoksi.
Häntä kuvattiin levottomaksi ihmiseksi, joka ei jaksanut pysyä kauan paikoillaan. Työsuhteet olivat lyhyitä, ja kotiosoitteet vaihtuivat usein. Hän oli työskennellyt muun muassa satamassa, merillä, tietöissä ja trukinkuljettajana. Äidin kuolema 1950-luvun puolivälissä oli hänelle kova isku. Isänsä kanssa hänen välinsä olivat huonot. Hän oli armeijasta päästyään lyhyen ajan avioliitossa, josta syntyi kaksi lasta.
Mies syyllistyi lukuisiin omaisuusrikoksiin, joista hän sai nykykäytäntöön verrattuna ankarat vankilatuomiot. Koko 1960-luvun hän oli pääasiassa vankilassa. Hän onnistui myös kerran pysymään karkumatkalla useita vuosia. Vapaalla jalalla ollessaan hän asui naisystäviensä luona tai oli vailla vakinaista asuntoa. 1980-luvun lopulla hän sai vuokra-asunnon Maunulasta ja asui siellä yksinään. Samoihin aikoihin hän oli päässyt työ­kyvyttömyys­eläkkeelle sydäninfarktin vuoksi. Hän ei osannut käsitellä rahaa vaan tuhlasi heti kaiken, minkä vuoksi hänen eläkkeensä ohjattiin sosiaaliviraston välitystilille, josta maksettiin vuokrat ja muut pakolliset maksut. Koska välit lapsiin ja muihin omaisiin olivat katkenneet vuosia aikaisemmin ja maksuliikenne toimi sosiaaliviraston kautta, kukaan ei vuosikausiin tullut yrittäneeksi ottaa häneen yhteyttä siten, että olisi saanut tietää hänen kuolleen.
Kuolema

Kiinteistön huoltohenkilöstö löysi hänen muumioituneen ruumiinsa mennessään asentamaan palovaroitinta asuntoon. Koska ovikellon soittoon ei vastattu, sisään mentiin yleisavaimella. Poliisin tutkimuksissa kuolinpäiväksi vahvistettiin 15. helmikuuta 1994 muun muassa eteisen lattialle kertyneen postin perusteella. Hän oli siis kuollessaan 55-vuotias.
Edesmenneen tuhkat päätyivät Honkanummen hautausmaan uurnalehtoon kuusi vuotta kuoleman jälkeen. Uurnalehdossa olevaan muistokiveen kiinnitettiin messinkinen nimilaatta useiden kymmenien samanlaisten laattojen jatkoksi.
Halltorp

| Halltorp |
| --- | --- |
 Halltorp
 Koordinaatit: 56°30′00″N, 16°06′09″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Kalmar
Väkiluku (31.12.2023):  248
Halltorp on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 248 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Halltorp Wikimedia Commonsissa
Dunö

| Dunö |
| --- | --- |
 Dunö
 Koordinaatit: 56°38′11″N, 16°16′04″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Kalmar
Väkiluku (31.12.2023):  416
Dunö on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 416 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Dunö Wikimedia Commonsissa
David (Panama)

| David |
| --- | --- |
 Keskusaukio ja kirkko.
 David
 Koordinaatit: 8°26′N, 82°26′W 
Valtio:  Panama
Maakunta:  Chiriquí
Piirikunta:  David
Väkiluku (2010):  82 907
Infobox OKVirheellinen NIMI-arvo: 
David on Chiriquín maakunnan pääkaupunki Panamassa maan länsiosassa. Vuonna 2010 Davidin asukasluku oli 82 907.
Maantiede

David sijaitsee Panaman Chiriquín maakunnassa  maan länsiosassa. Kaupunki on Talamancavuorten juurella sijaitsevalla rannikkotasangolla Davidjoen varrella. Matkaa Costa Rican vastaiselle rajalle on noin 50 kilometriä ja Panaman pääkaupunki Panamaan noin 324 kilometriä.
Kaupungin kautta kulkee Pan-Amerikan valtatie.
Historia

Ennen eurooppalaisten saapumista nykyisen Panaman alueelle Davidin seudulla asui usieta intiaanikansoja. Eurooppalaisten mukanaan tuomat taudit hävittivät kuitenkin heidän paikalliset yhteisönsä. Laajemman alueen ilmeisesti ainoat selvinneet intiaaniryhmät olivat ngäbet ja buglét.
Davidin kaupungin perusti alueen espanjaalaisen kuvernöörin neuvonantaja Francisco de Gama vuonna 1602. 1600- ja 1700-luvuilla Davidin alue kärsi merkittäviä tuhoja merirosvojenhyökkäyksissä. Vuonna 1732 sen polttivat Karibianmeren rannikon miskito-intiaanit.  Davidin San Josén katedraalin ylimääräinen kellotorni rakennettiin kaupungin puolustamiseksi intiaaneja vastaan. Kaupunki alkoi toipua 1800-luvulla, jolloin seudulle muutti maanviljelijöitä Euroopasta ja Pohjois-Amerikasta. Maanviljelijät kasvattivat kahvia, hedelmiä ja vihanneksia samalla, kun Davidista tuli alueen palvelujen keskus. Lyhyen Coton sodan aikana vuonna 1921 panamalaiset järjestäytyivät costaricalaisia vastaan Davidissa.
Nykyisin David on maan kolmanneksi suurin kaupunkikeskus, sekä esimerkiksi oman alueensa liike-elämän ja teollisuuden keskus. Se on myös solmukohta Costa Rican kanssa käytävälle kaupalle.
Väestö

Davidin asukasluku oli vuonna 2010 yhteensä 82 907 ja vuonna 2000 yhteensä 77 734.
Aiheesta muualla

Kuvia tai muita tiedostoja aiheesta David (Panama) Wikimedia Commonsissa
Inter-American Highway.
San Josén katedraali.
Candida albicans

| Candida albicans |
| --- | --- |

Tieteellinen luokittelu
Kunta::  Sienet Fungi
Kaari::  Kotelosienet Ascomycota
Luokka::  Saccharomycetes
Lahko::  Saccharomycetales
Suku::  Candida
Laji::  albicans
Kaksiosainen nimi
 Candida albicans  (C. P. Robin) Berkhout 
Katso myös
   Candida albicans Wikispeciesissä   Candida albicans Commonsissa 
Infobox OKNimi-testi OK: 
Candida albicans eli sammashiiva on Candida-sukuun kuuluva hiiva ja on osa terveen ihmisen normaalia mikrobistoa. C. albicans esiintyy muun muassa iholla, kielessä ja ruoansulatuskanavassa. Sitä kutsutaan myös opportunistiseksi patogeeniksi, koska se voi aiheuttaa hiivasienitulehduksen, mikäli elimistön normaalin mikrobiston tasapaino muuttuu esim. antibioottikuurin aikana. Patogeenisyyteen vaikuttaa esimerkiksi C. albicansin erittämä 31 aminohappoa pitkä peptiditoksiini, candidalysiini.  Candidalysiini aiheuttaa muun muassa epiteelisolujen ja DNA:n vaurioitumista.  Candidalysiinia koodaa ECE1-geeni.
Biofilmin muodostus > Biofilmin muodostumisen vaiheet

Candida albicans muodostaa biofilmin neljässä eri vaiheessa. Ensimmäinen vaihe on kiinnittymisvaihe, jossa hiivasolut kiinnittyvät valikoituun pintamateriaaliin. Välivaiheessa hiivasolut muodostavat hyyfejä eli sienirihmamaisia rakenteita. Kypsymisvaiheessa biofilmin biomassa laajenee ja lääkkeiden kestävyys paranee. Viimeisessä vaiheessa biofilmi vapauttaa ympärilleen uusia hiivasoluja, joilla on parempi virulenssi. Hiiva- ja hyyfisolut ovat ratkaisevia biofilmin muodostumisen kannalta.
Mainittakoon myös, että candidalysiinia eritetään hyyfivaiheessa.
Biofilmin muodostus > Zap1

Zap1, joka tunnetaan myös lyhenteillä Csr1 and Sur1, on sinkkiin reagoiva aktivaattoriproteiini. Zap1 on siis transkriptiotekijä, jonka olemassaoloa tarvitaan hyyfien tekoon C. albicansin biofilmin muodostuksessa. Zap1 myös kontrolloi hiiva ja hyphae-solujen tasapainoa, sinkin transportereita sekä geenejä, jotka säätelevät sinkin määrää C. albicansin muodostamissa biofilmeissä.
Biofilmin muodostus > Sinkki

Sinkki (Zn2+) on tärkeä osa C. albicansin solujen toiminnalle. Zap1 kontrolloi sinkin pitoisuutta transporttereiden avulla. Näitä kyseisiä transporttereita ovat ZRT1 ja ZRT2, jotka kuuluvat ZIP-transportereihin. Sinkkipitoisuuden säätely soluissa on ylipäätään tärkeää solujen elintoimintojen kannalta. Liika pitoisuus on myrkyllistä soluille. ZRT1 kuljettaa sinkkiä soluihin korkealla affiniteetilla ja ZRT2 matalalla affiniteetilla.
Asevelvollisuus Taiwanissa

Kutsuntoihin meneviä nuoria miehiä vuonna 2011
Kiinan tasavallassa, eli Taiwanissa, on ollut käytössä asevelvollisuus jossain muotoa suurimman osan maan historiasta. Nykyään asevelvollisuus perustuu Kiinan kommunistipuolueen luomaan uhkakuvaan.
Historia > Japanin vallan aikana

Toisen Kiinan–Japanin sodan (1937–1945) aikana japanilaiset eivät virallisesti järjestäneet kutsuntoja, vaan taiwanilaisia otettiin tukijoukoiksi mm. kaluston huoltoon ja kuljetustehtäviin. Kutsunnat aloitettiin tammikuussa 1945. Sittemmin Japanin tilastokeskuksen mukaan keisarillisessa armeijassa palveli 207 183 taiwanilaista, joista kaatui 30 304. Sodasta selvinneet veteraanit ovat joutuneet hakemaan heille kuuluvia veteraanietuuksia Japanista oikeusteitse.
Historia > Kiinan sisällissota ja sen jälkeen

Asevelvollisuus otettiin käyttöön vuonna 1951, ja kolme vuotta myöhemmin määrättiin, että palvelusaika on kaksi vuotta (laivastossa, ilmavoimissa ja erikoisjoukoissa kolme vuotta vuoteen 1981 asti). Palvelusaikaa on lyhennetty vuosien varrella ensin 1 v ja 10 kk vuonna 1991, sitten tasan vuoteen vuonna 2008 ja lopulta neljään kuukauteen vuonna 2013. Vuodesta 1991 lähtien oli myös mahdollista suorittaa siviilipalvelus. Vähintään vuoden mittaisen asevelvollisuuden on suorittanut arviolta 730 000 kansalaista.
Miespuoliset kansalaiset otettiin kutsuntoihin 18 vuoden ikäisinä.
Historia > Asevelvollisuuden lakkauttaminen ja palautus

Vuonna 2016 Taiwanin silloinen puolustusministeri Feng Shih-kuan ilmoitti, että maa luopuu asevelvollisuudesta. Viimeiset kutsunnat pidettiin 2017, jonka jälkeen on tarkoitus siirtyä täysin vapaaehtoisista koostuvaan armeijaan.
Joulukuun 2022 lopussa presidentti Tsai Ing-wen ilmoitti, että asevelvollisuuden kesto nousee yhteen vuoteen aikaisemman neljän kuukauden sijaan. Pidennettyä palvelusaikaa aletaan soveltamaan vuodesta 2024 alkaen. Presidentti perusteli pidennystä Manner-Kiinan aiheuttamalla uhalla.
Vuodesta 2024 lähtien asevelvollisuus on tarkoitus järjestää siten, että asevelvolliset jaetaan neljään ryhmään: pääjoukot, varuskuntajoukot, siviilipuolustus ja varajoukot. Pääjokkojen kooksi on kaavailtu 210 000 sotilashenkilöä sekä 180 000 vapaaehtoista.
Asevelvollisuuden suorittaminen

Kutsunnoista vastaa maan sisäministeriön alainen kansallinen kutsuntavirasto. Maan perustuslain mukaan kaikki Kiinan tasavallan miespuoliset kansalaiset voidaan ottaa kutsuntoihin. Tämä koskee myös kaksoiskansalaisia. Miespuoliset kansalaiset eivät voi luopua Kiinan tasavallan kansalaisuudestaan ennen kuin täyttävät 36, mikäli asevelvollisuus on suorittamatta.
Kutsunnat toteutetaan Taiwanissa neljässä vaiheessa:
1. vaihe: 19 vuotta täyttäneet miespuoliset kansalaiset rekisteröiytyvät asevelvollisiksi, minkä jälkeen heitä haastatellaan palveluskelpoisuuden kartoittamiseksi. Tässä vaiheessa on mahdollista hakea siviilipalvelukseen tai palveluksen lykkäystä esim. keskeneräisen koulun perusteella.
2. vaihe: asevelvollisille tehdään terveystarkastus ja kuntotesti, jonka perusteella palveluskelpoisuusluokaksi määritellään joko A, B tai C.
3. vaihe: vaadittavan palveluskelpoisuusluokan täyttäneet määrätään palveluspaikkaan (armeija, laivasto, ilmavoimat tai merijalkaväki). Palveluspaikka ratkaistaan arvalla.
4. vaihe: asevelvollinen siirtyy määrättyyn palveluspaikkaan ja aloittaa peruskoulutuskautensa.
Asevelvollisuuden voi suorittaa maan asevoimissa useammallakin tavalla (järjestely ennen vuotta 2024):
| Suoritustapa | Suoritustapa | Keskeinen sisältö |
| --- | --- | --- |
| Reserviupseerin palvelus | Reserviupseerin palvelus |  Puolustusministeriön testien perusteella sellaisten asevelvollisten joukosta, joilla on vähintään 4 vuotta korkeakouluopintoja takanaan  Palveluksen kesto: 1 vuosi |
| Reservin aliupseerin palvelus | Reservin aliupseerin palvelus |  Puolustusministeriön testien perusteella sellaisten asevelvollisten joukosta, joilla on vähintään 4 vuotta korkeakouluopintoja takanaan  Palveluksen kesto: 1 vuosi |
| Miehistön palvelus | Aktiivipalvelus |  Suorittaa palveluksen aktiivisena sotilaana asevoimissa  Palveluksen kesto: 1 vuosi |
| Miehistön palvelus | Sotilaan perustutkinto |  Suorittaa palveluksen läpäisemällä peruskoulutuskauden  Palveluksen pituus: 4 kuukautta  Poistuu käytöstä vuonna 2024 |
| Varamiehistön palvelus | Varamiehistön palvelus |  Tarkoitettu sellaisille asevelvollisille, jotka eivät perhesyistä tai muista painavista syistä (esim. maata edustavat huippu-urheilijat) eivät voi suorittaa normaalia miehistön palvelusta.  Palveluksen kesto: 12 päivää |
| Vaihtoehtoinen palvelus (siviilipalvelus) | Vaihtoehtoinen palvelus (siviilipalvelus) |  Palvelus suoritetaan siviilikohteessa  Palveluksen kesto: 1 vuosi |
Siviilipalvelus

Ennen vuotta 2017 siviilipalveluksen pystyi suorittamaan poliisi- tai paloasemilla, julkisen terveydenhuollon piirissä tai syrjäseutujen kouluissa.
Siviilipalvelukseen osallistuvat harjoittelevat siviilipuolustusta sotatilan lisäksi myös luonnonkatastrofien jäljiltä.
Venäjän hyökättyä Ukrainaan vuonna 2022 kiinnostus siviilipuolustusta kohtaan on noussut Taiwanissa: lvuonna 2023 iikemies Robert Tsao lahjoitti 33 miljoonaa Yhdysvaltain dollaria koulutuskeskukselle, jossa vapaaehtoiset voivat harjoitella siviilipuolustusta. Tavoitteena on tarjota peruskoulutus 3 miljoonalle taiwanilaiselle seuraavan kolmen vuoden aikana.
Henkilöt, jotka on tuomittu vähintään 5 vuodeksi vankeuteen tai, jotka ovat istuneet vähintään yhteensä 3 vuotta vankeustuomiota jossain vaiheessa elämäänsä, eivät lain mukaan voi palvella armeijassa.
Asevelvollisuuden kannatus ja kritiikki

Yksikään Taiwanin suurimmista puolueista ei ole asevelvollisuutta vastaan eikä esim. vastustanut asevelvollisuuden pidentämistä vuonna 2022. Pan-vihreä liitto (mm. NPP- ja TSP-puolueet) tuki vallassaolevan DPP:n aloitetta asevelvollisuuden keston pidentämisestä. Pan-sininen liitto (mm. kuomintang ja TPP) tukivat myös esitystä. DPP:n edustajat ovat myös ehdottaneet kutsuntojen ulottamista naisiin, sillä vapaaehtoisjoukoista 10 % on naisia.
Asevoimien mainetta ovat huonontaneet raportit, joiden mukaan asevelvolliset viettävät enemmän aikaa vessojen siivoamiseen kuin sotilaan perustaitojen opettelemiseen (esim. ammunta). Asevoimien koulutusvastaavat ovat lupailleet, että tulevaisuudessa koulutukseen kuuluu myös itse- ja siviilipuolustusta.
Tammikuussa 2023 kuusi entistä asevelvollista kertoi yhdysvaltalaiselle CNN-kanavalle, että he kokivat koulutuksen epäkäytännölliseksi, tylsäksi ja vanhanaikaiseksi, ja näin ollen he eivät omasta mielestään olleet valmiita mahdolliseen sotaan Manner-Kiinaa vastaan.
Gulfstream Aerospace

| Gulfstream Aerospace |
| --- | --- |

Perustettu:  1958
Kotipaikka:   Savannah, Georgia, Yhdysvallat
Toiminta-alue:  maailmanlaajuinen
Toimiala:  ilmailu
Tuotteet:  liikelentokoneet
Emoyhtiö:  General Dynamics
Kotisivu:  www.gulfstream.com
Infobox OKVirheellinen NIMI-arvo: 
Gulfstream Aerospace Corporation on yhdysvaltalainen lentokonevalmistaja, joka tunnetaan suunnittelemistaan ja valmistamistaan liikelentokoneista. Yhtiö on General Dynamicsin omistuksessa.
Historia

Gulfstream sai alkunsa 1950-luvun lopulla, kun Grumman Aircraft Engineering Company kehitti potkuriturbiinikäyttöistä liikelentokonetta. Se sai nimekseen Grumman Gulfstream I. Gulf Stream tarkoittaa Golfvirtaa. Liikelentokoneosasto erotettiin omaksi yhtiökseen, Gulfstreamiksi, jonka tilat siirrettiin Savannahiin Georgiaan. Vuonna 1978 American Jet Industries osti Gulfstreamin, joka sai nimekseen Gulfstream American. 1980-luvun alussa nimi vaihtui Gulfstream Aerospace Corporationiksi, ja siitä tuli vuonna 1985 Fortune 500 -yhtiö. Puolustusteollisuusyhtiö General Dynamics osti Gulfstreamin 1990-luvun lopulla. 2000-luvulla Gulfstream on yksi maailman johtavia ja edistyksellisimpien liikesuihkukoneiden valmistajia. Koneita on yksityisten käyttäjien lisäksi paljon myös valtiollisessa käytössä ja modifioituina sotilastehtäviin.
Tuotteet > Nykyinen liikesuihkukonemallisto

Gulfstream G280
Gulfstream G400
Gulfstream G500
Gulfstream G600
Gulfstream G650
Gulfstream G650ER
Gulfstream G700
Gulfstream G800
Tuotteet > Historialliset mallisarjat

Suluissa valmistusvuodet.
Grumman Gulfstream I (1959–1969)
Grumman Gulfstream II (1967–1980)
Gulfstream III (1979–1986)
Gulfstream IV/G300/G400 (1985–2018)
Gulfstream G100/IAI Astra SPX (1985–2017)
Gulfstream G200/IAI Galaxy (1997–2011)
Tuotteet > Prototyypit/muut suunnitelmat

Suluissa ensimmäisen lennon vuosi.
Gulfstream American Hustler (1978)
Gulfstream Peregrine 600 (1981)
Gulfstream Peregrine (1983)
Suhoi-Gulfstream S-21 (peruttu)
Gulfstream X-54 (suunnittelussa)
Aiheesta muualla

Kuvia tai muita tiedostoja aiheesta Gulfstream Aerospace Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gulfstream Aerospace
Grumman Gulfstream I
G650
Käännös suomeksi
Corozal (kaupunki)

| Corozal |
| --- | --- |
 Cozozalin kaupunkia Karibianmeren länsirannalla (2011).
 Koordinaatit: 18.3933°N, 88.3883°W 
Valtio:  Belize
Alue:  Corozal
Väkiluku (2022)  ():  9 815
Corozal on Belizen pohjoisosassa sijaitsevan Corozalin alueen hallintokeskus. Kaupunki sijaitsee Karibianmeren länsirannalla suojaisan, kirkasvetisen Chetumalinlahden (engl. Chetumal Bay) äärellä, noin 10 kilometriä Belizen ja Meksikon rajajoen Río Hondon eteläpuolella. Belize City ja Philip S. W. Goldsonin kansainvälinen lentoasema, maan tärkein kansainvälinen lentoasema sijaitsee kahden tunnin ajomatkan päässä kaupungista etelään. Corozalin väkiluku on noin 9 800
Corazal Belizen sokerintuotantoalueen keskus. Kaupungin läheisyydessä sijaitseviin mayakulttuurin rakenteisiin lukeutuu Santa Rita. Kaupungista voi myös tehdä ostosretken Chetumalin kaupunkiin Meksikon puolelle ja päiväretkiä edelleen meksikolaisiin Jukatanin niemimaan nähtävyyksiin.
Kaupunkiin iskee toisinaan trooppisia hirmumyrskyjä, hurrikaaneja. Esimerkiksi hurrikaanit Janet (1955) ja Dean (2007) iskivät lähistölle, kaupungissa ja lähialueilla satoja taloja tuhoten tai vaurioittaen, laajoja sähkökatkoja aiheuttaen sekä maataloussatoja tuhoten.
Kaupungin keskusaukio.
Kaupungintalo.
Corazalin keskuskirkko.
Rantanäkymä Karibianmeren ääreltä.
Ilmakuva, Corozal kuvan vasemmassa laidassa, yläosassa kirkasvetistä Chetumalinlahtea.
Aiheesta muualla

Kuvia tai muita tiedostoja aiheesta Corozal (kaupunki) Wikimedia Commonsissa
Alice Ghostley

Alice Ghostley vuonna 1970.
Alice Margaret Ghostley (14. elokuuta 1923 – 21. syyskuuta 2007) oli yhdysvaltalainen näyttelijä. Hän syntyi Missourissa ja tuli tunnetuksi rooleistaan televisiosarjoissa, kuten Vaimoni on noita, Designing Women ja Mayberry R.F.D.. Hän kuitenkin esiintyi myös elokuvissa, joista eräs oli Kuin surmaisi satakielen (1962).
Ghostley oli Tony-palkittu ja sai myös Emmy-ehdokkuuden. Hän oli naimisissa näyttelijä Felice Orlandin kanssa vuodesta 1953 tämän kuolemaan 21. toukokuuta 2003.
Syöpää sairastanut ja aivoverenkiertohäiriöstä kärsinyt Alice Ghostley kuoli Kaliforniassa syyskuussa 2007.
Peltor

Peltor Optime III -kuulosuojain
Peltor (tunnetaan myös nimellä 3M Peltor) on kuulonsuojaimien, viestintäratkaisujen sekä suojakypärien ja kasvonsuojaimien valmistaja. Alkujaan ruotsalainen Peltor on valmistanut kuulosuojaimia yli 50 vuotta. Vuonna 2008 amerikkalainen 3M osti Peltorin. Vuonna 2009 se ilmoitti siirtävänsä tehtaat Wrocławiin Puolaan.
Aiheesta muualla

Peltorin kotisivu
Moustapha Akkad

Moustapha Akkad vuonna 2000.
Moustapha Akkad (arab. مصطفى العقاد‎; 1. heinäkuuta 1930 – 11. marraskuuta 2005) oli syyrialais-yhdysvaltalainen elokuvaohjaaja ja -tuottaja. Hänen tunnetuimpia töitään ovat Pyhä sota (1977), Halloween – naamioiden yö (1978) ja Erämaan leijona (1980).
9. marraskuuta 2005 Akkad joutui 34-vuotiaan tyttärensä kanssa pommi-iskun uhriksi ammanilaisen hotellin aulassa Jordaniassa. Hän kuoli vammoihinsa sairaalassa kaksi päivää myöhemmin.